**Előterjesztés**

**Sióagárd Község Önkormányzata Képviselő-testületének**

**2014. március 4-én tartandó soron következő rendkívüli ülésére**

*3. számú napirend*

**Tárgy: Filmforgatási célú közterület használat díjairól szóló rendelet felülvizsgálata**

**Előterjesztő és előadó: Háry János polgármester**

**Az előterjesztést készítette: dr. Baranyai Eszter jegyző**

**Tisztelt Képviselő-testület!**

A mozgóképről szóló 2004. évi II. törvény 34. § (1) bekezdése szerint a települési önkormányzat képviselő-testülete a települési önkormányzatok tulajdonában álló közterületek filmforgatási célú használatát legfeljebb a törvény 3. mellékletének – községi önkormányzat képviselő-testülete pedig a rendeletében foglalt felső határnak – megfelelő mértékben meghatározott díj ellenében biztosíthatja. A közterület használatáért megállapított díj a tulajdonos települési önkormányzatot illeti. *A 3. melléklet szerinti legmagasabb díjak* 2014. január 1-jétől a KSH által a 2012. évre közzétett éves fogyasztói árindexek szorzatával növelt mértékben, ezt követően *évente* a tárgyévet megelőző második évre közzétett éves fogyasztói árindexek szorzatával növelt mértékben *emelkednek.*

A szükséges felülvizsgálatot elvégeztük, mely alapján megállapítottuk, hogy a helyi rendeletben meghatározott mértékek a törvényi mértéknek megfelel. („a) forgatási helyszín esetében: 150 Ft/m2/nap, b) technikai kiszolgálás, és stábparkolás esetében: 100 Ft/m2/nap”)

A díj módosítását a rendelet gyakorlati alkalmazása sem indokolja.

A fentiekre tekintettel az alábbi határozati javaslatot terjesztem a Képviselő-testület elé:

**…/2014. (…) önkormányzati határozat**

**Döntés a közterületek filmforgatási célú igénybevételéről szóló 10/2013. (VIII. 1.) önkormányzati rendelet felülvizsgálatával kapcsolatban**

Sióagárd Község Önkormányzata Képviselő-testülete felülvizsgálta az önkormányzat tulajdonában álló közterületek filmforgatási célú igénybevételéről szóló 10/2013. (VIII. 1.) önkormányzati rendeletét, és megállapította, hogy a rendeletben megállapított díjak mértékén nem kíván változtatni.

Tájékoztatja a jegyzőt, hogy a képviselő-testület a döntés értelmében módosított rendelet tervezetet nem kíván tárgyalni.

Határidő: folyamatos

Felelős:Háry János polgármester

Sióagárd, 2014. február 28.

 Háry János polgármester